Diari Oficial de la Generalitat Valenciana


Sumari del DOGV 2973, del 17-04-1997 (1997/6977)

DECRET 147/1997, de 8 d'abril, del Govern Valencià, pel qual se segrega part del terme municipal de Paterna, per a constituir un municipi independent, amb la denominació de San Antonio de Benagéber.
------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/04/08/147/dof/vci/html**

### Dades del document

Número de DOGV
:   2973

Data del DOGV
:   17-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6977


Data del document
:   08-04-1997

Organisme emissor
:   Conselleria de Presidència

Tipus de document
:   Decret

DECRET 147/1997, de 8 d'abril, del Govern Valencià, pel qual se segrega part del terme municipal de Paterna, per a constituir un municipi independent, amb la denominació de San Antonio de Benagéber.  
Els veïns de l'entitat local menor de San Antonio de Benagéber instaren la segregació de part del terme municipal de Paterna per a constituir un municipi independent amb la denominació de San Antonio de Benagéber.  
L'article 31.8 de la Llei Orgànica 5/1982, de l'1 de juliol, de l'Estatut d'Autonomia de la Comunitat Valenciana, atribueix a la Generalitat Valenciana l'alteració de termes municipals, competència que se suma al que disposa l'article 13 de la Llei 7/1985, de 2 d'abril, Reguladora de les Bases del Règim Local, i el Reial Decret 3.318/1983, de 25 d'agost, de traspàs de funcions i serveis de l'administració de l'estat a la Comunitat Valenciana en matèria d'administració local, facultats que, mitjançant el Decret 10/1985, de 21 de juny, del president de la Generalitat Valenciana, s'assignaren al Govern Valencià.  
En conseqüència, a proposta del conseller de Presidència, d'acord amb el Consell d'Estat, i després de la deliberació del Govern Valencià, en la reunió del dia 8 d'abril de 1997,  
DECRETE  
Article 1  
1. Se segrega part del terme municipal de Paterna per a constituir un municipi independent amb la denominació de San Antonio de Benagéber i amb la capitalitat en el nucli de població de San Antonio de Benagéber.  
2. El nou terme municipal de San Antonio de Benagéber estarà delimitat pel perímetre següent:   
«- Nord: ratlla dels termes de Bétera i de Pobla de Vallbona, camí rural de Llíria, límit del terme de Bétera amb con el de la Pobla de Vallbona, camí rural de Godella i límit del terme de Bétera amb el de Paterna i carretera comarcal 234 d'Ademuz a Paterna.  
- Sud: des de la parcel·la número 44 del polígon 3, que queda totalment inclosa en el terme de San Antonio de Benagéber, es traça una línia que arriba fins al terme de l'Eliana i en posició inversa enllaça amb el límit del Pla Parcial de San Antonio de Benagéber de 1979, passant pels carrers del Falcó i de l'Esparver que són límit d'urbanització i solament estan edificades a un costat, que en l'actualitat és un camp de terra rural. Des d'aquests carrers s'arriba al camí vell dels Botgers. Des d'aquest camí es segueix fins a la carretera del Pla del Pou a Paterna, i queda dins del territori i marcant el terme les parcel·les 78.7 a 7.b del polígon cadastral número 11 actual de Paterna, i queden totes aquestes integrades dins del terme de San Antonio de Benagéber. Per la carretera del Pla del Pou a Paterna, discorre uns 60 metres i segueix per les parcel·les 1a, 1b, i 1c, que queden igualment dins del territori marcant el terme del polígon 11 fins a la carretera d'Ademuz-Valencia, on s'empalma de nou amb els límits del terme antic.  
- Est: camí de Torre En Conill, camí de travessera de la Conarda, camí del Pla del Pou, a Camarena, terme de la partida del Fondo, camí de Botgers i carretera del Pla del Pou a Paterna.  
- Oest: carretera de Riba-roja de Túria a Bétera, des del barranc Fondo i pel límit amb el terme municipal de l'Eliana fins a la dita carretera, sendera de Paterna pel Pla de la Paella fins al camí de l'Eliana a Bétera fins a la sendera Real que passa pel costat de la Masia de Sant Antoni, fins a la cruïlla amb la carretera d'entrada a l'Eliana des de la comarcal 234, que empalma amb l'inici.»  
3. L'extensió superficial és, aproximadament, de 8,107 quilòmetres quadrats.  
Article 2  
1. Es procedirà a la delimitació de la porció segregada.  
2. S'aproven les estipulacions jurídiques i econòmiques que figuren en l'expedient sobre separació patrimonial i assignació de deutes i càrregues entre el nou municipi de San Antonio de Benagéber i el de Paterna.  
Article 3  
La Diputació Provincial de València nomenarà els membres de la Comissió Gestora del Municipi de San Antonio de Benagéber, que es constituirà en la casa consistorial o en l'edifici habilitat a tal efecte, d'acord amb els resultats de les eleccions municipals en la mesa o meses corresponents al territori segregat.  
DISPOSICIONS FINALS  
Primera  
Es faculta el conseller de Presidència per a dictar les disposicions que puga exigir el desenvolupament i execució d'aquest decret.  
Segona  
El present decret entrarà en vigor el mateix dia de la seua publicació en el Diari Oficial de la Generalitat Valenciana.  
Les parts interessades podran interposar contra aquest decret, que posa fí a la via administrativa, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el terme de dos mesos comptadors des de l'endemà de la seua notificació, d'acord amb el que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú i els articles 58.1 i 57.2 f) de la Llei de la Jurisdicció Contenciosa Administrativa (disposició addicional onze de la Llei 30/1992). Tot això, sense perjudici que s'utilitze qualsevol altra via que es considere oportuna.  
València, 8 d'abril de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Presidència,  
JOSÉ JOAQUÍN RIPOLL SERRANO


Còpia Permalink ELI